حجت الاسلام سید مبارک علی موسوی :

زائرین کی مشکلات کے ازالے کے لئے کسی بھی حکومت کا یہ پہلا قدم ہے جو قابل ستائش ہے

مجلس وحدت مسلمین کے صوبائی سیکرٹری جنرل پنجاب نے کہا کہ امیگریشن کائونٹرز میں اضافےکے ساتھ ساتھ سیکیورٹی انتظامات کو بھی بہتر بنانا چاہیے تاکہ زائرین کا کوئٹہ سے باڈر اور باڈر سے کوئٹہ سفرمحفوظ بنایا جاسکے۔

خبر کا کوڈ: ۴۳۷۰۶۱

تاریخ: ۰۴ آذر ۲۰۱۸ - ۲۱:۰۴

رسا نیوز ایجنسی کی رپورٹ کے مطابق مجلس وحدت مسلمین کے صوبائی سیکرٹری جنرل پنجاب حجت الاسلام سید مبارک علی موسوی نے ایران اور عراق جانے والے زائرین کی مشکلات کو حل کرنے کے لئے وزیر اعظم پاکستان عمران خان کے ایران بارڈر پر امیگریشن کائونٹرز میں اضافے کے فیصلے کو سراہتے ہوئے کہا کہ ان  اقدامات سے زائرین کو بائی روڈ سفر میں آسانی ہو گی ،ایران ،عراق اور پاکستان کے تعلقات مزید بہتر ہوں گےجبکہ پاکستان کی معیشت میں مزید بہتری آئے گی ۔

ان کا کہنا تھا کہ ہر سال محرم الحرام ،صفر المظفر اور سال کے مختلف اوقات میں لاکھوں زائرین ایران اور عراق کے لئے پاکستان سے روانہ ہوتے ہیں لیکن گزشتہ حکومتوں نے زائرین کو سہولیات فراہم کرنے کے لیے کوئی خاطر خواہ اقدامات نہیں کیے،جس سے زائرین کی تعداد میں کمی ہوئی ہے۔

حجت الاسلام سید مبارک علی موسوی کا مزید کہنا تھا کہ امیگریشن کائونٹرز میں اضافےکے ساتھ ساتھ سیکیورٹی انتظامات کو بھی بہتر بنانا چاہیے تاکہ زائرین کا کوئٹہ سے باڈر اور باڈر سے کوئٹہ سفرمحفوظ بنایا جاسکے۔

انہوں نے کہا کہ زائرین کے تحفظ اور سہولیات کی فراہمی اور مشکلات کے ازالے کے لئے کسی بھی حکومت کا یہ پہلا قدم ہے جو قابل ستائش ہے امید کرتے ہیں ان تمام وعدوں پر عمل درآمد کیا جائے گا ۔/۹۸۹/ف۹۴۰/